Document ID: 31975R2160

ΚΑΝΟΝΙΣΜΟΣ (ΕΟΚ) αριθ. 2160/75 ΤΗΣ ΕΠΙΤΡΟΠΗΣ της 19ης Αυγούστου 1975 περί τροποποιήσεως του κανονισμού (ΕΟΚ) αριθ. 2805/73 "περί καταρτίσεως του πίνακα λευκών οίνων ποιότητος παραγομένων εντός καθορισμένων περιοχών και εισαγομένων λευκών οίνων ποιότητος οι οποίοι έχουν διακριτική περιεκτικότητα σε θειώδη ανυδρίτη"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 816/70 του Συμβουλίου, της 28ης Απριλίου 1970, περί συμπληρωματικών διατάξεων κοινής οργανώσεως της αμπελοοινικής αγοράς(1), όπως τροποποιήθηκε τελευταία από τον κανονισμό αριθ. 678/75(2), και ιδίως το άρθρο 26α παράγραφος 3,
Εκτιμώντας:
ότι το άρθρο 26α παράγραφος 1 του κανονισμού (ΕΟΚ) αριθ. 816/70 προέβλεψε τη δυνατότητα να ανέρχεται η μεγίστη περιεκτικότητα σε θειώδη ανυδρίτη μέχρι 400 χιλιοστόγραμμα ανά λίτρο για ορισμένους λευκούς οίνους ποιότητος παραγομένους εντός καθορισμένων περιοχών, καθώς και για ορισμένους λευκούς οίνους ποιότητος που εισάγονται, οι οποίοι έχουν ιδιαίτερα χαρακτηριστικά επεξεργασίας-
ότι με τον κανονισμό (ΕΟΚ) αριθ. 2805/73 της Επιτροπής, της 12ης Οκτωβρίου 1973, περί καταρτίσεως του πίνακα λευκών οίνων ποιότητος παραγομένων εντός καθορισμένων περιοχών και εισαγομένων λευκών οίνων ποιότητος που έχουν περιεκτικότητα σε θειώδη ανυδρίτη και περί ορισμένων μεταβατικών διατάξεων ως προς την περιεκτικότητα σε θειώδη ανυδρίτη οίνων που έχουν παραχθεί πριν από την 1η Οκτωβρίου 1973(3), η Επιτροπή καθόρισε τον πίνακα των λευκών οίνων ποιότητος των παραγομένων εντός καθορισμένων περιοχών, καθώς και τον πίνακα των εισαγομένων λευκών οίνων-
ότι πρέπει να συμπληρωθεί ο πίνακας των λευκών v.q.p.r.d. με ορισμένους γαλλικούς οίνους για τους οποίους είναι δυνατόν να προκύψουν τεχνικά προβλήματα επεξεργασίας και διατηρήσεως- ότι πρέπει, εξ άλλου, να συμπληρωθεί ο πίνακας των εισαγομένων λευκών οίνων ποιότητος, λαμβανομένου υπόψη του αιτήματος που υπεβλήθη από τη Ρουμανία και το οποίο συνοδεύεται από την αμπελουργική νομοθεσία αυτής της τρίτης χώρας-
ότι τα μέτρα που προβλέπονται στον παρόντα κανονισμό είναι σύμφωνα με γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του άρθρου 1 του κανονισμού (ΕΟΚ) αριθ. 2805/73 αντικαθίσταται από το εξής κείμενο:
"Η ολική μεγίστη περιεκτικότητα σε θειώδη ανυδρίτη είναι 400 χιλιοστόγραμμα ανά λίτρο για:
Α. V. Q. P. R. D. λευκούς:
α) οι οίνοι που δικαιούνται της ενδείξεως Beerenauslese-
β) οι οίνοι που δικαιούνται της ενδείξεως Trockenbeerenauslese-
γ) ο Sauterne-
δ) ο Barsac-
ε) ο Cadillac-
στ) ο Cerons-
ζ) ο Loupiac-
η) ο Saint-Croix-du-Mont-
θ) ο Monbazillac-
ι) ο Bonnezeaux-
ια) ο Quarts de Chaume-
ιβ) ο Coteaux du Layon-
ιγ) ο Coteaux de l' Aubance-
Β. Οι εισαγόμενοι λευκοί οίνοι ποιότητος:
α) οι λευκοί οίνοι ποιότητος που δικαιούνται της ενδείξεως Beerenauslese ή Trockenbeerenauslese σύμφωνα με τις κοινοτικές διατάξεις ή, άλλως, με τις διατάξεις των Κρατών μελών-
β) οι αναφερόμενοι ανωτέρω οίνοι δικαιούνται της ενδείξεως "οίνοι ανώτεροι ονομασίας προελεύσεως", κατ' εφαρμογή της Ρουμανικής νομοθεσίας:
- Murfatlar,
- Cotnari,
- Tirvane,
- Pietroasele,
- Valea Calugareasca,
- Dragasani."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 19 Αυγούστου 1975.

Labels: 0
3
17